CELEX: 32022R0674
Language: bg
Date: 2022-04-22 00:00:00
Title: Регламент за изпълнение (ЕС) 2022/674 на Комисията от 22 април 2022 година за поправка на Регламент за изпълнение (ЕС) 2022/95 за налагане на окончателно антидъмпингово мито върху вноса на някои принадлежности за тръбопроводи от желязо или стомана с произход от Китайската народна република, чийто обхват е разширен с включването на вноса на някои принадлежности за тръбопроводи от желязо или стомана, изпращани от Тайван, Индонезия, Шри Ланка и Филипините, независимо дали са декларирани с произход от посочените държави, след преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета

25.4.2022   
               
               
                  BG
               
               
                  Официален вестник на Европейския съюз
               
               
                  L 122/31
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/674 НА КОМИСИЯТА
         от 22 април 2022 година
         за поправка на Регламент за изпълнение (ЕС) 2022/95 за налагане на окончателно антидъмпингово мито върху вноса на някои принадлежности за тръбопроводи от желязо или стомана с произход от Китайската народна република, чийто обхват е разширен с включването на вноса на някои принадлежности за тръбопроводи от желязо или стомана, изпращани от Тайван, Индонезия, Шри Ланка и Филипините, независимо дали са декларирани с произход от посочените държави, след преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) (основния регламент), и по-специално член 11, параграф 2 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2022/95 на Комисията (2), Комисията наложи окончателно антидъмпингово мито върху вноса на някои принадлежности за тръбопроводи от желязо или стомана с произход от Китайската народна република (КНР), чийто обхват е разширен с включването на вноса на някои принадлежности за тръбопроводи от желязо или стомана, изпращани от Тайван, Индонезия, Шри Ланка и Филипините, независимо дали са декларирани с произход от посочените държави.
                  
               
                     (2)
                  
                  
                     С член 1 от Регламент (ЕО) № 763/2000 на Комисията (3) трима тайвански производители — Chup Hsin Enterprise Co. Ltd, Niang Hong Pipe Fittings Co. Ltd и Rigid Industries Co. Ltd. — бяха освободени от разширяването на обхвата на митото, тъй като бе установено, че въпросните дружества не заобикалят мерките.
                  
               
                     (3)
                  
                  
                     Освобождаването от разширяването на обхвата на митото чрез включване на вноса на принадлежностите (за тръбопроводи), произвеждани от Chup Hsin Enterprise Co. Ltd, Kaohsiung (Тайван) (допълнителен код по ТАРИК A098) и Nian Hong Pipe Fittings Co. Ltd, Kaohsiung (Тайван) (допълнителен код по ТАРИК A100), обаче бе отменено с Регламент (ЕО) № 803/2009 на Съвета (4).
                  
               
                     (4)
                  
                  
                     В член 2, параграф 1 от Регламент за изпълнение (ЕС) 2022/95 погрешно се посочва, че вносът на принадлежностите, произвеждани от Chup Hsin Enterprise Co. Ltd, Kaohsiung (Тайван) (допълнителен код по ТАРИК A098) и от Niang Hong Pipe Fittings Co. Ltd, Kaohsiung (Тайван) (допълнителен код по ТАРИК A100), продължава да бъде освободен от прилагането на антидъмпинговите мита.
                  
               
                     (5)
                  
                  
                     Поради това Комисията реши да поправи член 2, параграф 1 от Регламент за изпълнение (ЕС) 2022/95, за да отстрани грешката, посочена в съображение 4. Настоящата поправка следва да породи действие от влизането в сила на Регламент за изпълнение (ЕС) 2022/95, а именно от 26 януари 2022 г.
                  
               
                     (6)
                  
                  
                     Мерките, предвидени в настоящия регламент, са в съответствие със становището на комитета, създаден с член 15, параграф 1 от Регламент (ЕС) 2016/1036,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 2, параграф 1 от Регламент за изпълнение (ЕС) 2022/95 се заменя със следното:
            
               
                  „1.   Обхватът на окончателното антидъмпингово мито, наложено с член 1 върху вноса с произход от Китайската народна република, се разширява с включването на вноса на същите принадлежности (понастоящем класирани в кодове по ТАРИК: 7307931191; 7307931991; 7307998092), изпращани от Тайван (допълнителен код по ТАРИК А999), независимо дали са декларирани с произход от Тайван, с изключение на произвежданите от дружеството Rigid Industries Co. Ltd, Kaohsiung (Тайван) (допълнителен код по ТАРИК A099).“
               
            
         
         
            Член 2
            Митническите органи на държавите членки коригират приетите от 26 януари 2022 г. митнически декларации, засегнати от член 1 от настоящия регламент, и събират със задна дата антидъмпинговите мита върху вноса на принадлежностите (за тръбопроводи), произведени от Chup Hsin Enterprise Co. Ltd, Kaohsiung (Тайван) (допълнителен код по ТАРИК A098) и Niang Hong Pipe Fittings Co. Ltd, Kaohsiung (Тайван) (допълнителен код по ТАРИК A100).
         
         
            Член 3
            Настоящият регламент влиза в сила с обратно действие от 26 януари 2022 г.
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 22 април 2022 година. година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  Регламент за изпълнение (ЕС) 2022/95 на Комисията от 24 януари 2022 г. за налагане на окончателно антидъмпингово мито върху вноса на някои принадлежности за тръбопроводи от желязо или стомана с произход от Китайската народна република, чийто обхват е разширен с включването на вноса на някои принадлежности за тръбопроводи от желязо или стомана, изпращани от Тайван, Индонезия, Шри Ланка и Филипините, независимо дали са декларирани с произход от посочените държави, след преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета (ОВ L 16, 25.1.2022 г., стр. 36).
         
            (3)  Регламент (ЕО) № 763/2000 на Съвета от 10 април 2000 г. за разширяване на обхвата на окончателното антидъмпингово мито, наложено с Регламент (ЕО) № 548/96 върху вноса на някои принадлежности за тръбопроводи от желязо или стомана с произход от Китайската народна република, чрез включване на вноса на някои принадлежности за тръбопроводи от желязо или стомана, изпращани от Тайван, независимо дали са декларирани с произход от Тайван, и за прекратяване на разследването по отношение на вноса от трима тайвански износители (ОВ L 94, 14.4.2000 г., стр. 1).
         
            (4)  Регламент (ЕО) № 803/2009 на Съвета от 27 август 2009 г. за налагане на окончателно антидъмпингово мито върху вноса на някои тръбни съединителни части от желязо или стомана с произход от Китайската народна република и Тайланд, и такива, изпратени от Тайван, без оглед на това дали са декларирани с произход от Тайван, и за отмяна на изключението, предоставено на Chup Hsin Enterprise Co. Ltd. и Nian Hong Pipe Fittings Co. Ltd (ОВ L 233, 4.9.2009 г., стр. 1).